ועדת הכלכלה, כנסת 25, פרוטוקול מספר 95, 2023-05-07 00:00

דוד ביטן: שלום רב, אני מתכבד לפתוח את הישיבה

דוד ביטן:  הנושא על סדר-היום: פרק כ"ה (שונות) למעט סעיפים 96(2) ו-97 - תיקון חוק המים וחוק רישוי שירותים ומקצועות בענף הרכב מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

איתי עצמון: אני מציע, נציגי משרדי הממשלה, תזכירו במילה לגבי כל אחד מהנושאים

איתי עצמון:  שני חלקים - התיקון של חוק המים, לאחר מכן התיקון של חוק הרישוי

איתי עצמון:  זה הכול בפרק אחד

דוד ביטן: נתחיל במים, בבקשה

איתי עצמון: יש כאן תיקון שהוחלט עליו, הובא כנוסח לדיון היה לפני כשבוע, אבל לא שונה משהו בדיון עצמו

אבי סלונים: בוקר טוב

אבי סלונים:  התיקון לחוק נוגע בעיקרו לביטול הסנקציה הפלילית על סעיפי חוק מסוימים, סעיף 23 שקובע תנאים ברשיון, ובנוסף לו, הבהרה, שכללים, שנוגעים לתנאים ברשיון, שמתייחסים לניתוקי מים, יבואו לאישור ועדת הכלכלה של הכנסת כפי שנעשה עם אותם כללים שנוגעים לתאגידי מים וביוב, כפי שנעשה עם כללים שנוגעים לחברת מקורות, וכפי שנעשה בעבר, עוד לפני התיקון הזה, עם הכללים שכבר הגיעו לאישור ועדת הכלכלה בנוגע לניתוק מים של ספקים

איתי עצמון: בעניין זה כפי שאמרתי לא היה שינוי לעומת הנוסח שפורסם בדיון בשבוע שעבר

דוד ביטן: בבקשה

זאב אלקין: אין לנו הרבה הסתייגויות לסעיף הזה – הגשנו רק שתיים

דוד ביטן: אתה רוצה להעיר משהו?     

זאב אלקין: לא לגבי הסעיף

איתי עצמון: לנושא של חוק המים לא ראיתי הסתייגויות שלכם

זאב אלקין: הגשנו

איתי עצמון: יש בקובץ ההסתייגויות שאני קיבלתי, הסתייגויות של סיעת יש עתיד ושל רע"ם

איתי עצמון:  לשירותים לרכב ראיתי

דוד ביטן: אין בעיה

דוד ביטן:  נתייחס לזה כאילו הוגש

דוד ביטן:  לא עושים פרוצדורה

דוד ביטן:  אבל הסתייגויות אמיתיות? שכדאי לדבר עליה? אם זה מהותי – מהותי או לא מהותי? אם מהותי, אז תסביר לנו

דוד ביטן:  אולי אתה צודק

זאב אלקין: זה בסוף יהיה מהותי

איתי עצמון: אתה צודק, זה הוגש

איתי עצמון:  זה עם הרכב

איתי עצמון:      לא צריך להקריא את הסעיף

בועז טופורובסקי: מורידים את הסנקציה של הענישה הפלילית

איתי עצמון: העיצומים הכספיים נותרים, והוסיפו את זה של ועדת הכלכלה

איתי עצמון:  כי אם מסירים את הפליליות, אין חובה להביא לאישור ועדת הכלכלה את הכללים

איתי עצמון:  לכן קבענו אישור מהותי

זאב אלקין: אז למעשה עד שהכללים לא יאושרו מחדש בוועדת הכלכלה, יישאר המצב הישן

איתי עצמון: לא

איתי עצמון:  יש היום כללים בנושא ניתוקי מים, גם לפי חוק המים וגם לפי חוק תאגידי מים וביוב

איתי עצמון:  הנפקות כאן היא שברגע שמסירים את הפליליות מהכללים לפי סעיף 23, אם לא היינו כותבים דבר, הכללים בנושא ניתוקי מים לפי סעיף 23 לא היו מגיעים לאישור ועדת הכלכלה כי כבר אין חובה להביאם לפי סעיף 2ב לחוק העונשין

איתי עצמון:  לכן קבענו כאן באופן ספציפי אישור מהותי של ועדת הכלכלה

איתי עצמון:  זה לא היה בחוק המקורי

איתי עצמון:  הוספנו

זאב אלקין: מה קורה ברגע שהחוק מאושר?     

איתי עצמון: ברגע שהחוק יאושר מועצת רשות המים תוכל לקבוע כללים לפי סעיף 23 בכל מיני נושאים נוספים למעט ניתוקי מים בלי אישור ועדה

איתי עצמון:  ניתוק מים חייבים להגיע לכאן

איתי עצמון:  ניתוק או צמצום

זאב אלקין: עד שלא הגיעו לכאן, מה קורה? הכללים הנוכחיים בתוקף?     

דוד ביטן: תוך כמה זמן יבואו הכללים לדעתכם? כללים חדשים?     

אבי סלונים: אין תוכנית אופרטיבית לשנות את הכללים

אבי סלונים:  הם עובדים מצוין

זאב אלקין: אם ירצו לשנות בנושא הזה – יצטרכו לבוא

זאב אלקין:  ורק בנושא הזה

זאב אלקין:  אם הם ירצו לשנות בנושאים אחרים, לא יצטרכו לבוא לפה

זאב אלקין:  הם מקבלים פה שחרור מוועדת כלכלה, מאוד משמעותי

איתי עצמון: נכון

איתי עצמון:  למרות שעד היום לא הגיעו

זאב אלקין: בגלל הצד הפלילי כל שינוי בכללים דרש שינוי בוועדת הכלכלה

זאב אלקין:  עכשיו הוועדה מוותרת על סמכותה ברוב מוחלט של נושאים ורק בנושאים של ניתוק או צמצום אומרת: תבואו אליי

זאב אלקין:  כל שינוי שירצו להכניס לכללים מרגע זה והלאה – הם לא עוברים דרך הוועדה

זאב אלקין:  תששוב אם אתה רוצה לוותר על זה בכזו קלות

דוד ביטן: אין לי בעיה

דוד ביטן:  כל הנושא שכל דבר צריך לבוא לפה זה טוב אבל יש מצבים – תראה על מה

זאב אלקין: באילו נושאים הכללים האלה עוסקים?     

אבי סלונים: הכללים האלה עוסקים בעיקרם באמות מידה לשירות ואמות מידה הנדסיות הן בנוגע לספקי מים, כללים לפי סעיף 23

אבי סלונים:  כבר נקבעו כללים בעבר, והכנסת לא סברה בעבר- - -     

דוד ביטן: הוא אומר: אם את  רוצה לתקן – אתה כבר לא צריך לבוא אליי

זאב אלקין: תביא דוגמאות לנושאים שלא יהיה צורך לבוא לוועדת הכלכלה

אבי סלונים: נושא שנוגע לאמות מידה הנדסיות, כלומר באיזו נקודת חיבור ספק אחד צריך להביא לספ אחר את המים, מה הספיקות או הלחצים בהם הוא צריך להביא את המים, אילו דיווחים הם צריכים לעשות אחד לשני ולרשות המים וכו'

אבי סלונים:  גם נושאים שנוגעים לאמות מידה לשירות, כלומר כמה נקודות שירות לקהל- - -     

זאב אלקין: יש אמות מידה של רשות המים בשירות, שמחייבים גם את תאגידי מים וכו'

אבי סלונים: זה לא נוגע לתאגידי מים אבל יש לנו סטים דומים לתאגידי מים וביוב ולספקי מים

אבי סלונים:  חוק המים מתייחס רק לספקי מים, לא לתאגידי מים וביוב, אבל בעיקרון מדובר באותן הוראות

אבי סלונים:  אגב בנושא תאגידי מים וביוב לא נדרש- -      

דוד ביטן: הנושא הזה לא כל כך חשוב שיבוא אלינו

אבי סלונים: זה נושא מאוד מקצועי

אבי סלונים:  זה משהו שמעולם לא עלה

אבי סלונים:  הייתה איזו פרשנות של החוק שבעקבותיה אמרה: יש פה אולי שאלה אם הנושאים הללו צריכים להגיע לוועדת הכלכלה מכוח החוק

אבי סלונים:  מהותית, אנו לא סוברים שנכון שתהיה סנקציה פלילית על אותן הוראות

אבי סלונים:  ככל שספק מפר את הוראות הרשיון שלו, להגיד שהוא פושע או עבריין אני לא חושב שזה נכון

אבי סלונים:  דרך הנכונה להתנהל במקרים כאלה היא באמצעות המינהליים שיש לנו דהיינו עיצומים כספיים, לא לתת רשיון לאותו בעל רשיון או במקרים ממש קיצוניים אף לאחת לו את הזכות לטפל בצרכנים שלו

דוד ביטן: אין פה דיונים עכשיו

שמעון סולומון: מילה אחת – רק לחשוב שבתנאים ברשיון יש רשימה ארוכה מאוד של נושאים ואני לא חושב שוועדת הכלכלה צריכה לוותר על הזכות שלה לפקח על רשות המים

שמעון סולומון:  זו רשות עצמאית לחלוטין

שמעון סולומון:  היא עושה מה שהיא רוצה

שמעון סולומון:  לטוב או לרע

דוד ביטן: בנושאים הטכניים האלה אין לי בעיה לוותר

שמעון סולומון: זה לא רק טכני, אדוני היושב-ראש

שמעון סולומון:  גם דברים אחרים

דוד ביטן: רוצה לנמק את ההסתייגויות? בבקשה

דוד ביטן:  כמה זמן אתה צריך לנימוק? דבר, סביר

זאב אלקין: ההסתייגות הראשונה שהגשנו זה דווקא בנושאים שכן זה אמור לבוא לכאן לוועדה, נושאים שמתייחסים להפסקה או צמצום אספקת המים לצרכן

זאב אלקין:  ביקשנו להכניס פה תחנה נוספת לפני שזה יבוא לוועדת הכלכלה - קבינט כלכלי חברתי

זאב אלקין:  ההסבר הוא מאוד ברור

זאב אלקין:  הרי למה ביקשת להביא את זה כאן לוועדה? כי זה נושאים שהם בעלי משמעות כלפי האזרח וכלפי הצרכן ולכן אמרת: בנושאים האלה אני לא רוצה לוותר על הסמכות שיש לוועדה

זאב אלקין:  אם פתאום רשות המים תחמיר פה עם הכללים או להפך תקל על עצמה בניתוקים אני לא רוצה שזה לא יעבור ביקורת של נבחרי ציבור בהקשר הזה

זאב אלקין:  היות שכל הנושא של ניהול המים הוא אירוע רב משרדי – רשות המים מנוהלת על ידי מועצת רשות המים שמיוצגים בה מספר משרדי ממשלה – זה לא אירוע של משרד אחד, משרד אנרגיה – זה מאוד שונה בהשוואה למשרדים אחרים, אני חושב שלפני שרצים לכנסת ומבקשים שינוי, בדיוק מהנימוק שציינת- -      

דוד ביטן: אז אתה לא מסתפק בוועדת הכלכלה

זאב אלקין: הממשלה, במקום שתעסיק את הכנסת, קודם תחליט שהיא רוצה את זה

זאב אלקין:  אחרת רשות המים תבוא לפה, פתאום יתברר שרוב סיעות הקואליציה מתנגדות לזה בכלל ולא היה צורך להטריח את ועדת הכלכלה

דוד ביטן: אז בכל מקום שאנו רוצים ועדת הכלכלה להתעסק?     

זאב אלקין: לא בכל מקום

זאב אלקין:  אם מכל הנושאים בחרת דווקא בנושא הזה- -      

דוד ביטן: אמרתי שזה נושא שאנו צריכים להסתכל עליו

זאב אלקין: אני חושב שצריך פה בדיקה ששרי ממשלה מסכימים לו, והקבינט החברתי כלכלי יכול להיות בהחלט אינסטנציה נכונה לאשר את זה טרם הגעת האירוע הזה לכאן

זאב אלקין:      במקרה השני אנו בכלל לא אוהבים רעיון של הפסקה של הנגשת המים ולכן הצענו לתקן את זה רק לנושאי הצמצום, כדי להימנע מניתוקי מים באופן כללי

זאב אלקין:  למחוק את המילה הפסקה – להשאיר רק את הצמצום

איתי עצמון: אבל אז זה אומר שרק הכללים בנושא צמצום יגיעו לאישור ועדת הכלכלה?     

זאב אלקין: לא

זאב אלקין:  המטרה שלנו היא למנוע בכלל את אופציית הניתוק ככזה

איתי עצמון: התיקון שכתוב כאן מתייחס לכך שככל שיש כללים לפי סעיף קטן (ב) שיש בהם התייחסות להפסקה או צמצום של אספקת מים - ויש היום כללים כאלה – הם נקבעו ב-2017, שנוגעים לצרכן הקצה- -     

זאב אלקין: למרות שמי שמבצע את הניתוק זה התאגיד

איתי עצמון: אבל יש שם מנגנון שלם של היוועצות ויש כלל שקובע שלא יהיה ניתוק של אספקת מים אלא בהתקיים תנאים שקבועים בכללים

איתי עצמון:  יש הרבה מאוד תנאים וכללים לגבי ניתוק

איתי עצמון:  לא אכנס אליהם כאן

איתי עצמון:  בכל מקרה, הסעיף שכרגע מוצע כאן אומר שלגבי הכללים האלה, שהובאו מכוח הסעיף הכללי, 23, ככל שהם מתייחסים להפסקה או צמצום- - -     

זאב אלקין: אני מבין מה אתה אומר

זאב אלקין:  אז הפתרון לכך אולי כזה – שאכן כפי שכתוב כאן, זה ידרוש אישור ועדת הכלכלה, לצורך התיקונים בנושא ניתוק בשונה מצמצום, אנו מבקשים רוב של שני שליש חברי ועדת הכלכלה ואז זה ייתן את מה שאני מחפש

זאב אלקין:  בעקבות ההערה של היועץ המשפטי אני מתקן טיפה את ההסתייגות

זאב אלקין:  כל עוד הכללים נוגעים לניתוק, זה ידרוש רוב של שני שליש חברי ועדה כדי לאשר

זאב אלקין:  כך זה ייתן מענה למה שאני מחפש

דוד ביטן: בסדר

דוד ביטן:  זה התיקון

זאב אלקין: שתי ההסתייגויות הן בשם קבוצת המחנה הממלכתי

דוד ביטן: מי בעד ההסתייגות הראשונה? מי נגד?     הצבעה         

דוד ביטן: 3 בעד, 5 נגד

דוד ביטן:  ההסתייגות לא עברה

דוד ביטן:     מי בעד ההסתייגות השנייה? מי נגד?     הצבעה         

דוד ביטן: 2 בעד, 7 נגד

דוד ביטן:  ההסתייגות לא עברה

איתי עצמון: בנוסף הוגשו 45 הסתייגויות של סיעת יש עתיד

דוד ביטן: בבקשה

דוד ביטן:  אתה רוצה לנמק, או מוותר ונצביע?     

בועז טופורובסקי: נצביע

דוד ביטן: נצביע אחד-אחד? תנמק

בועז טופורובסקי: אלקין, אם אתה רוצה, אתה יכול לנמק במקומי

בועז טופורובסקי:  אתה מבין בזה יותר ממני

זאב אלקין: זה של הסיעה שלך

דוד ביטן: רוצה לנמק?     

בועז טופורובסקי: בסדר, תמשיך

איתי עצמון: במקרה הזה אפשר להצביע ביחד או במקבצים

דוד ביטן: נצביע מקבצים

דוד ביטן:  מי בעד ההסתייגויות 1 עד 3?      הצבעה         

דוד ביטן: 3 בעד, 7 נגד

דוד ביטן:  ההסתייגויות לא עברו

איתי עצמון: 4 עד 15

דוד ביטן: מי בעד ההסתייגויות 4 עד 15?      הצבעה         

דוד ביטן: 3 בעד, 7 נגד

דוד ביטן:  ההסתייגויות לא עברו

איתי עצמון: 16 עד 21

דוד ביטן: מי בעד ההסתייגויות?      הצבעה         

דוד ביטן: 3 בעד, 7 נגד

דוד ביטן:  ההסתייגויות לא עברו

איתי עצמון: 22 ו-23

דוד ביטן: מי בעד ההסתייגויות?      הצבעה         

דוד ביטן: 3 בעד, 7 נגד

דוד ביטן:  ההסתייגויות לא עברו

איתי עצמון: 24 עד 30

דוד ביטן: מי בעד ההסתייגויות?      הצבעה         

דוד ביטן: 3 בעד, 7 נגד

דוד ביטן:  ההסתייגויות לא עברו

איתי עצמון: 31 ו-32

דוד ביטן: מי בעד ההסתייגויות?      הצבעה         

דוד ביטן: 3 בעד, 7 נגד

דוד ביטן:  ההסתייגויות לא עברו

איתי עצמון: 33 עד 36

דוד ביטן: מי בעד ההסתייגויות?      הצבעה         

דוד ביטן: 3 בעד, 7 נגד

דוד ביטן:  ההסתייגויות לא עברו

איתי עצמון: 37 עד 45, עד הסוף

דוד ביטן: מי בעד ההסתייגויות?      הצבעה         

דוד ביטן: 3 בעד, 7 נגד

דוד ביטן:  ההסתייגויות לא עברו

זאב אלקין: רביזיות על כולן כמובן

דוד ביטן: בסדר

דוד ביטן:  אין בעיה

דוד ביטן:  עוד חצי שעה

דוד ביטן:  סיעת רע"ם לא פה

דוד ביטן:  הם רוצים רק לדבר

דוד ביטן:  מאשר להם

דוד ביטן:  זה לא משנה כי יש תקנה 98

דוד ביטן: מי בעד ההסתייגויות של רע"ם? מי נגד? מי נמנע?      הצבעה         

דוד ביטן: ההסתייגויות שלהם לא עברו

איתי עצמון: חד"ש-תע"ל הגישו גם ארבע הסתייגויות

איתי עצמון:  רק לזה יש 4 הסתייגויות שלהם, לנושא תיקון חוק המים

דוד ביטן: מי בעד ההסתייגויות של חד"ש-תע"ל? מי נגד? מי נמנע?     הצבעה         

דוד ביטן: ההסתייגויות לא עברו

דוד ביטן:       סעיף 95 להצעת חוק התוכנית הכלכלה, תיקון חוק מים

דוד ביטן: מי בעד? מי נגד? מי נמנע?     הצבעה     

דוד ביטן: 1 נגד, 2 נמנעים, 7 בעד

דוד ביטן:  יש רביזיה

דוד ביטן:  בסדר, עוד חצי שעה

דוד ביטן:  13:32

איתי עצמון: עכשיו עוד סעיף שכלול בפרק השונות בהצעת חוק התוכנית הכלכלית

אופיר כץ: שלום, אציג בקצרה ואם צריך להעמיק במשהו – אפשר

אופיר כץ:  התיקון שאנו מציעים כעת יאפשר לחשב הכללי במשרד האוצר בהיותו ממונה על הרכש הממשלתי לייבא כלי רכב בעצמו לצורך שימוש הממשלה ויחידות הסמך השונות

אופיר כץ:  כיום יש סמכות כזו בחוק למדינה לייבא אבל היא מוגבלת בכמה תנאים שהלכה למעשה הופכים אותה לאות מתה ולא ניתן לעשות בה שימוש

אופיר כץ:  האפשרות הזו תאפשר גם להגדיל את מגוון כלי הרכב המיובאים, כלומר אפשר יהיה לרכוש כלי רכב לשימוש המדינה ומוסדותיה גם אם אינם מיובאים על ידי יבואן מקומי וגם תאפשר לשמור על כספי ציבור בכך ש- - - ישירות מיצרן בחו"ל שלא דרך היבואן בארץ

דוד ביטן: הוספנו פה הוראת שעה כדי לבדוק מה השפעת העניין הזה על השוק הפרטי, ולכן הגבלנו את זה בזמן

איתי עצמון: אקרא את הנוסח

איתי עצמון:      96

איתי עצמון:  תיקון חוק רישוי שירותים ומקצועות בענף הרכב

איתי עצמון:  בחוק רישוי שירותים ומקצועות הענף הרכב, התשע"ו-2016 – להלן – חוק רישוי שירותים – (1) בסעיף 31, במקום פסקה (4) יבוא: (4) החשב הכללי במשרד האוצר או עובד שהוא מינה לכך, ובלבד שהרכב מיועד לשימוש במשרד ממשלתי או ביחידות סמך שלו

איתי עצמון:  השר רשאי לקבוע תנאים לייבוא רכב לפי פסקה זו, לגבי רכב מתוצר שאינו מיובא על ידי יבואן ישיר

איתי עצמון:      הסעיף הבא הוא סעיף הוראת השעה, 96א - כמובן נמספר אותו במספור שוטף לאחר מכן

איתי עצמון:  (א) הוראות סעיף 31(א)(4) לחוק רישוי שירותים, כנוסחו בסעיף 96 לחוק זה, יעמדו בתוקפן לתקופה של ארבע שנים מיום התחילה

איתי עצמון:      (ב) שר התחבורה והבטיחות בדרכים, באישור ועדת הכלכלה של הכנסת רשאי להאריך את התקופה האמורה בסעיף קטן (א) בתקופה אחת של ארבע שנים

איתי עצמון:      צריך להיות עד ארבע שנים או אתם מבקשים ארבע שנים בדיוק?      

דוד ביטן: עד ארבע שנים

זאב אלקין: אז יש פה תיקון בסוף ממש – עד

זאב אלקין:  הגשנו 12 הסתייגויות לסעיף הזה

איתי עצמון: יש קובץ

איתי עצמון:  הכנו קובץ שמרכז את ההסתייגויות, הוא אמור להיות בטאבלטים של חברי הכנסת

איתי עצמון:  נעבור להסתייגויות לפי הסדר, של יש עתיד

דוד ביטן: בבקשה, ארבעים הסתייגויות, יש עתיד

דוד ביטן:  כמה זמן אתה צריך לנמק?      

בועז טופורובסקי: שעה

דוד ביטן: יש לך רבע שעה

זאב אלקין: איך ארבעים הסתייגויות ברבע שעה?     

בועז טופורובסקי: נתחיל

בועז טופורובסקי:  לפי התיקון המוצע הרעיון הוא שבסופו של דבר המדינה תוכל לייבא רכב באופן עצמאי וסוג של להתחרות עם היבואנים, הגדולים והקטנים

בועז טופורובסקי:  כלומר להשיג דגמים שהם לא מייבאים לארץ וכל מיני דברים שהיום מונעים – כל מיני הוראות מונעות מהמדינה

בועז טופורובסקי:  כך שאם יש דגם שהיבואן לא מביא לארץ, המדינה לא יכולה להביא אותו

בועז טופורובסקי:  דגם שהיבואן לא מציג במכרזי ליסינג, היא לא יכולה להביא אותו

בועז טופורובסקי:  זה מהלך מעניין

דוד ביטן: יש פה בעיות

בועז טופורובסקי: כן, גם יש בעיות שמביאים את זה לחוק ההסדרים

בועז טופורובסקי:  אני לא בטוח שזה כזה נושא חוק ההסדרים על התקציב אבל יש מספר הסתייגויות

בועז טופורובסקי:  הראשונה אומרת שלפני סעיף 1 להצעת חוק יבוא סעיף מטרה ולשונו: מטרת החוק הינה הרחבת האפשרות של הממשלה לקניית רכבים לצי הרכב הממשלתי באמצעות ייבוא עצמי של כלי רכב

בועז טופורובסקי:  אני בעד שקיפות, ואם רוצים לעשות כזה דבר ראוי להסביר שזו

בועז טופורובסקי:  הרעיון הוא לחסוך למדינה ופשוט להסביר שהמדינה הופכת להיות יבואן

בועז טופורובסקי:  אם יש למדינה בערך 2,300 רכבים מדי שנה שהיא רוכשת, זה חתיכת גודל

בועז טופורובסקי:  זה שווה ערך ליבואן בינוני

בועז טופורובסקי:  יש יבואן זעיר?     

דוד מור: יש יבואן ישיר, עקיף וזעיר

דוד מור:  זעיר זה עד 20 רכבים- - -     

דוד ביטן: יהיו להם הרבה בעיות עם הייבוא הזה

דוד ביטן:  אני לא יודע מה היצרן ימכור להם בכלל כי יש לו הסכמים

דוד ביטן:  אבל נראה מה יהיה עם זה

בועז טופורובסקי: היום יש להם בעיה לקנות טסלות כי אין להם יבואן

בועז טופורובסקי:  כל מיני דברים כאלה

דוד ביטן: הם מפרסמים מכרז

דוד ביטן:  רק מי שמשתתף במכרז, רק הדגמים שמציע אפשר לקנות

שלום דנינו: דווקא המקרה של טסלה הם יכולים לקנות באופן חופשי בלי בעיה, להזמין באינטרנט

שלום דנינו:  אסור להם

דוד ביטן: אתם צריכים מכרז איך שלא יהיה

דוד ביטן:  ניקח דוגמה שהיצרנים מחו"ל לא מגישים הצעה

דוד ביטן:  איך תקנו? לא משנה

דוד ביטן:  בוא נראה איך זה מתבצע

שלום דנינו: לקואליציה מותר להשיג השגה?     

דוד ביטן: מותר, אבל אל תגיש השגה

דוד ביטן:  אמרנו להם מה הבעיות ורק בגלל שזה נותן חיסכון לתקציב המדינה – מצד אחד

דוד ביטן:  מצד שני, היבואנים זה גוף גדול מדי

דוד ביטן:  הם לא צריכים הגנה מאתנו

דוד ביטן:  על סמך זה הסכמנו לחוק הזה והגבלנו אותו בתקופה, כי יש המון בעיות פה

דוד ביטן:  הם לא ייצאו מזה בקלות

דוד ביטן:  נראה איך זה מתפתח

שלום דנינו: סליחה שאני מטריח אתכם שוב בדיון כי פעם קודמת קשקשנו הרבה אבל חשבתי שוב אחרי הדיון, מה אנחנו בכל זאת יכולים לעשות, אולי שהחוק הזה, הפעלתו תהיה באישור שר הכלכלה ואולי עד אז הם יגישו גם תזכיר כלכלי?     

דוד ביטן: עזוב את זה

שלום דנינו: עזבתי

שלום דנינו:  אני מכבד את היושב-ראש

שלום דנינו:  לא את החוק

דוד ביטן: נראה איך זה מתפתח להם

דוד ביטן:  עדיין אתם חייבים מכרז, נכון? ואם אף יצרן בגלל הסכמי בלעדיות לא יגיש?     

שלום דנינו: אם דוד מבקש ממני, אז אני יורד

שלום דנינו:  כי יש בזה אלמנט של הלאמה של זכויות של יבואנים

שלום דנינו:  ואם יהיה ריקול אז ממשלת ישראל תהיה אחראית על ריקול של רכבים? זה כל כך בעייתי שהרמתי ידיים

דוד ביטן: עזוב את זה

דוד ביטן:  לכן עשינו את זה הוראת שעה

בועז טופורובסקי: אבל המדינה אומרת שהיא רוצה לחסוך כסף

בועז טופורובסקי:  קשה לנו להתווכח איתה

דוד ביטן: אם הם יצליחו זה חוסך כסף כי מדובר ב-5,000 מכוניות בשנה

בועז טופורובסקי: רק אומר – קצת מוזר לי שזה מגיע בחוק ההסדרים

בועז טופורובסקי:  נראה לי שיש כאן דברים יותר גדולים

דוד ביטן: אני חושב שזה כי אנו כבר במאי ויעשו חוק אז נפסיד את השנה הזו

בועז טופורובסקי: חוק ההסדרים הוא קיצור להרבה דברים

בועז טופורובסקי:  שוב, זה יכול להיות פתח לעוד הרבה מאד רכש שעושה המדינה שהם יגידו: לא צריך את היבואנים

דוד ביטן: מה הם יכולים להביא? מכונות כביסה?     

בועז טופורובסקי: פתאום שר הכלכלה אומר: אני אראה לכם איך אני מוריד מחירים – קרפור? אני מקים ישראל פור, אני מקים-  -      

דוד ביטן: אם זה יוריד את המחירים בשוק- - -     

בועז טופורובסקי: לכן מעניין אותי

בועז טופורובסקי:      הסתייגות הצבעה?     

דוד ביטן: לא

דוד ביטן:  נמק את כולם

דוד ביטן:  נצביע על הכול יחד

שלום דנינו: הנימוק הראשי מתאים לכל הסעיפים

דוד ביטן: רבע שעה על הכול

דוד ביטן:  תקרא את ההסתייגויות

בועז טופורובסקי: בסעיף 91 – יימחקו המילים: או עובד שהוא מינה לכך

בועז טופורובסקי:       למה או עובד – החשב הכללי יכול למנות כל עובד שהוא רוצה?     

אופיר כץ: עובד של החשב הכללי

אופיר כץ:  הכוונה היא שזה יהיה מנהל מינהל הרכב

אופיר כץ:  היום החוק קובע שמינהל הרכש הממשלתי יכול לייבא

אופיר כץ:  חשבנו שלא נכון לנקוט בגוף עצמו בתוך הממשלה

אופיר כץ:  רק מינהל הרכש לא עוסק בייבוא כלי רכב – לזה יש מינהל הרכב, וגם כי יכול להיות שבעתיד יהיו שינויים ארגוניים כאלה ואחרים

אופיר כץ:  אבל המהות זה החשב הכללי

אופיר כץ:  הוא אחראי על הרכש

בועז טופורובסקי: אין בעיה

בועז טופורובסקי:  אני רוצה לוודא רק שעובד תחת החשב הכללי

בועז טופורובסקי:  כדי שלא יגיד: אני ממנה עובד במשרד המים, למשל

אופיר כץ: הכוונה, עובד באגף החשב הכללי

דוד ביטן: זה לא כתוב בחוק

דוד ביטן:  כתוב שהוא מינה

דוד ביטן:  יש הבהרה

בועז טופורובסקי: יש הוראה כזאת? אם החוק קובע ככה והחשב הכללי מחליט למנות עובד כנסת?     

אופיר כץ: בדברי ההסבר כן מובהר

אופיר כץ:  הכוונה, עובד של החשב הכללי

אופיר כץ:  בדברי ההסבר כתוב מפורשות

בועז טופורובסקי: אבל הרבה פעמים רואים דברי הסבר- - -     

אופיר כץ: נכון, זה רק כלי לפרשנות

בועז טופורובסקי: אני מניח שהחשב הכללי לא ימנה מישהו שלא תחתיו

אופיר כץ: אפשר לחדד את הנוסח – עובד מטעמו או משהו כזה

בועז טופורובסקי: עובד שמינה לכך

בועז טופורובסקי:  אם הם יקבלו את ההסתייגות, זה בסדר

בועז טופורובסקי:  תודה על הרצינות של התשובה

בועז טופורובסקי:  ברצינות אני אומר תודה

בועז טופורובסקי:      כמה רכבים אנחנו מדברים? 2,500 זה המקסימום אבל כמה אתם רוצים להתחיל? יש לי הסתייגות שאומרת לא יותר ממאה רכבים בשביל הפילוט

יריב גבאי: אנחנו כרגע עוד לא יודעים

יריב גבאי:  כנראה נלך, בעקבות מה שנאמר פה בפעם הקודמת וגם אנחנו אמרנו שניקח לתשומת ליבנו, נתחיל במשהו קטן כדי לראות את ההשפעה וכו'

בועז טופורובסקי: האם יש כוונה להשתמש בסמכות הזו, בהנחה שנקבל את ההצעה הזו כדי לרכוש רכבים ירוקים יותר, חשמליים, היברידיים וכו'?     

יריב גבאי: אנו כבר היום תחת החלטת ממשלה שמ-2022 אנחנו רוכשים רכבי נוסעים היברידיים בלבד ומ-2025 אנו רוכשים רכבי נוסעים חשמליים

דוד ביטן: זה חצי חצי

דוד ביטן:  החשמל נטען עם המנוע ואז לא צריך – גם הדלק פחות והוא גם טוען את החשמל

בועז טופורובסקי: האם זה מאפשר לכם לייבא מכל יצרן בעולם בהנחה שעומד בתקינה האירופאית? כלומר לצורך העניין, הם לא יהיו חייבים מכרז

בועז טופורובסקי:  הם יוכלו לפנות לבקשה להציע הצעות

אופיר כץ: אני רוצה לתת הקשר

אופיר כץ:  פה אנו רואים רק את התיקון של סעיף קטן (4) אבל כל סעיף 31 מאפשר לשר התחבורה לתת רשיונות לגופים מסוימים לייבא כלי רכב בתנאים מסוימים שיקבע

אופיר כץ:  ודאי שהתנאים שמשרד התחבורה יקבע הם שזה עומד בכל הוראות התקינה הרלוונטיים

בועז טופורובסקי: וזה יאפשר לכם לבוא ליבואנים ישירים ולהגיד להם: או תציעו או הדגם הזה או נפנה ישר ליצרן?     

יריב גבאי: אסור לנו לעשות דבר כזה

יריב גבאי:  אנחנו עובדים תחת חוק חובת מכרזים ונפרסם בדיוק מה שכבוד היושב-ראש אמר – נפרסם מכרז, ובהתאם אליו, כפי שאנו עושים היום

יריב גבאי:  מי שיחליט לגשת, יגיש

אופיר כץ: זה ירחיב את מספר השחקנים שיכולים לתת מענה למכרזים

בועז טופורובסקי: אני מבין אבל אם לצרוך העניין יש יצרן שלא רוצה לגשת למכרזים שלכם?      

דוד ביטן: זה לא משנה כי עושים תקנה 98 לתקנון

דוד ביטן:  בכל מקרה זה תקציב ולכן זה לא משנה כמה מגישים

בועז טופורובסקי: שאלה אחרונה

בועז טופורובסקי:  אם לצורך העניין לא ניגשים אליכם במכרזים, איזה יתרון זה נותן לכם? אם אתם לא יכולים לבד לבדוק?      

יריב גבאי: בפרסום המכרז אתה פונה לכל מי שאתה מפרסם את זה אליו, ואז הוא יכול לבחור אם הוא ניגש או לא, גם אם אתה מוגבל ליבואנים בארץ וגם אם פותחים לך את הדלת, מה שאנו מבקשים היום, ליצרנים בחו"ל

בועז טופורובסקי: נניח שזה עובר, ויבואן של חברה מסוימת בארץ, אתם פונים אליו, ואתם פונים ליצרנית של אותה חברה

בועז טופורובסקי:  אתם תלויים ברצון הטוב של אותה יצרנית לגשת, להוציא את טפסי המכרז, לגשת, ורוב הסיכויים שלא תעשה את זה בלי שיבואן ייתן לזה גב

יריב גבאי: היום מה שמקובל במקבילים שלי במדינות ה-OECD זה שהם מפרסמים ועובדים לרוב עם יצרנים או דילרים, כך שמהבחינה הזו זה הנוהג

יריב גבאי:  כמובן זה להחלטתם כפי שאמרתי בישיבה הקודמת, שיש גם יבואנים בארץ שמחליטים לא לגשת למכרזים שלנו

בועז טופורובסקי: אם אני דילר בארצות הברית, אוכל לגשת למכרז שתפרסמו 24/7?     

אופיר כץ: הכוונה לאפשר לנו את האפשרות הזאת, כי היום האפשרות הזו חסומה

בועז טופורובסקי: אני באמת מתעניין

בועז טופורובסקי:  ניסיון מעניין

אופיר כץ: זו הכוונה, שבמכרזים שלנו אנו מגדילים את היצע השחקנים שיכולים לגשת כדי שנוכל לקבל מחירים יותר טובים

אופיר כץ:  אלה תכליות של מכרז

בועז טופורובסקי: זה יפה

בועז טופורובסקי:  זה הסתכלות על ישראל כמו על מטרופולין

בועז טופורובסקי:  יפה

בועז טופורובסקי:  סיימתי

דוד ביטן: תודה רבה

דוד ביטן:  כל הכבוד לבועז שצמצם לנו את הזמן

בועז טופורובסקי: האירוע הזה מאוד מעניין

דוד ביטן: אמרתי – יש המנון בעיות שהעלינו להם

דוד ביטן:  לדעתי יהיה להם קשה מאוד לבצע, אבל שיתחילו ונראה מה המצב

דוד ביטן:  בבקשה, כבוד היועץ המשפטי

איתי עצמון: ההסתייגות הראשונה היא סעיף מטרה

איתי עצמון:  צריך להצביע עליה בנפרד

דוד ביטן: מי בעד ההסתייגות? מי נגד?     הצבעה     

דוד ביטן: בעד – 4

דוד ביטן:  נגד – 7

דוד ביטן:  ההסתייגות לא עברה

איתי עצמון: הסתייגויות 2 עד 4

דוד ביטן: מי בעד? מי נגד?     הצבעה     

דוד ביטן: בעד – 4

דוד ביטן:  נגד – 7

דוד ביטן:  לא עברו

איתי עצמון: הסתייגויות מס' 5

דוד ביטן: מי בעד? מי נגד?     הצבעה     

דוד ביטן: בעד – 4

דוד ביטן:  נגד – 7

דוד ביטן:  לא עברה

בועז טופורובסקי: אולי שווה דיווח על התקדמות של זה

בועז טופורובסקי:  לא עכשיו

בועז טופורובסקי:  עוד חצי שנה או משהו

דוד ביטן: לא צריך בחוק

דוד ביטן:  אפשר לעשות ישיבה ולבקש

דוד ביטן:  עוד שנה ניזום, ונראה מה ההתקדמות

דוד ביטן:  גברתי המנהלת, תרשמי את זה

איתי עצמון: יש פה כמה הסתייגויות שיכול להיות חלופיות

איתי עצמון:  6 עד 27

דוד ביטן: מי בעד 6 עד 27? מי נגד?     הצבעה     

דוד ביטן: בעד – 4

דוד ביטן:  נגד – 7

דוד ביטן:  ההסתייגויות לא עברו

איתי עצמון: 28 עד 33

דוד ביטן: מי בעד? מי נגד?     הצבעה     

דוד ביטן: בעד – 4

דוד ביטן:  נגד – 7

דוד ביטן:  לא עברו

איתי עצמון: הסתייגות 34

דוד ביטן: מי בעד? מי נגד?     הצבעה     

דוד ביטן: בעד – 4

דוד ביטן:  נגד – 7

דוד ביטן:  לא עברה

איתי עצמון: 35 עד 40

דוד ביטן: מי בעד? מי נגד?     הצבעה     

דוד ביטן: בעד – 4

דוד ביטן:  נגד – 7

דוד ביטן:  לא עברו

איתי עצמון: הסתייגויות לסעיף 96(1) של המחנה הממלכתי

דוד ביטן: תנמק, עשר דקות

זאב אלקין: איך עשר?     

דוד ביטן: קח יותר

דוד ביטן:  אתה אוהב לנמק

דוד ביטן:  רבע שעה

זאב אלקין: איך רבע שעה?     

דוד ביטן: 12 דקות

זאב אלקין: אנחנו רק בהסתייגויות ל-96(1)

דוד ביטן: דבר

זאב אלקין: ההסתייגות הראשונה לסעיף 96(1), אנו מציעים כאן שבסופו של דבר מי שיהיה רשאי לקבוע את התנאים זה המנכ"ל ולא השר

זאב אלקין:  זו ההסתייגות הראשונה

זאב אלקין:  אני חושב שההסבר הברור

זאב אלקין:  בהסתייגות השנייה אנו מציעים, שההחלטה תהיה לא של החשב הכללי במשרד האוצר או עובד שמינה לכך אלא של החשב הכללי במשרד האוצר בהחלטה משותפת עם מינהל הרכש הממשלתי כי כיום זה הסמכות של מינהל הרכש, אם אני זוכר נכון

אופיר כץ: אבל מינהל הרכש כפוף לחשב הכללי

זאב אלקין: אבל אתם מעלים את זה פה לחשב

זאב אלקין:  יכולתם להשאיר את זה

אופיר כץ: הכוונה הייתה להעביר את זה למינהל הרכב כי מינהל הרכש כלל לא עוסק בייבוא כלי רכב לכן מבחינתנו זו טעות בחוק שזה מופנה למינהל - לכן לא הפעלנו את הסעיף

זאב אלקין: אנו מציעים להשאיר אותו עדיין בתמונה

זאב אלקין:  זה ההסתייגות השנייה

זאב אלקין:  ההסתייגות השלישית קשורה לייעוד של הרכב – היא עוקצנית, זה ברור – התוספת שהרכב לא ישמש את בעליו בימי שבת וחג

זאב אלקין:  הסוגיה הידועה

דוד ביטן: אתה בעד שמירת השבת

זאב אלקין: ודאי

זאב אלקין:  זה מה שזה מבטיח

שלום דנינו: ואם הסוללה תהיה אוגרת חשמל וכשרה?     

זאב אלקין: אם תשכנע את השותפים הקואליציוניים שלך במקרים כאלה לאפשר גם שימוש בתחבורה ציבורית, בהחלט

זאב אלקין:  אני מאחל לך הצלחה

זאב אלקין:  אנו בעד שתהיה אחידות בין השימוש של אנשי ממשלה ברכבים ממשלתיים לשימוש בתחבורה ציבורית

זאב אלקין:  אין סיבה שלאנשי ממשלה יהיה אישור ברכבים ממשלתיים לחלל את השבת והציבור שאינו עובדי ממשלה או לא שרים וכו', לא תהיה לו יכולת תחבורתית

זאב אלקין:  צריך שוויון

דוד ביטן: אתה לא בעד

דוד ביטן:  בגלל שאתה נגד, אתה בעד

זאב אלקין: שוויון לכולם

זאב אלקין:  אתה נגד שוויון לכולם?     

דוד ביטן: אבל אנשים משלמים על הרכב

דוד ביטן:  זה לא בחינם

זאב אלקין: גם תחבורה ציבורית משלמים

דוד ביטן: אתה משלם על הרכב במשכורת

דוד ביטן:  אם זה שוויון, שוויון

דוד ביטן:  אם משלם – מגיע לו

זאב אלקין: אבל זה לא רכב פרטי

דוד ביטן: עדיין משלם על זה מלא

זאב אלקין: לא

זאב אלקין:  משלם זקיפת הטבה

זאב אלקין:  לא משלם מלא

זאב אלקין:  כמו כל אחד מאתנו, הוא משלם זקיפת הטבה – זה רק מיסוי על ההטבה שמקבל אבל הבעלים- - -     אפשר לעשות לפני כל הצבעה התייעצות סיעתית

דוד ביטן: בחיים לא היה ככה

דוד ביטן:  אפשר על כל ההסתייגויות

דוד ביטן:  רק לפני כלל ההצבעות שלו

דוד ביטן:  לא יכול כל הצבעה בנפרד

זאב אלקין: תיאורטית כן

זאב אלקין:  אני לא אשתמש בזה

דוד ביטן: זה לא נכון

זאב אלקין: זה ההנחיות של הייעוץ המשפטי

זאב אלקין:  כך שגית הפיצה

זאב אלקין:  נכון, איתי?     

איתי עצמון: בפרט לפני הצבעה

איתי עצמון:  לא אחרי

איתי עצמון:  היו מקרים גם שביקשו אחרי לדאבוני

זאב אלקין: גם ברביזיות לפני הצבעה על כל רביזיה אני יכול לבקש התייעצות סיעתית

זאב אלקין:  יש 60, 70? יכול

זאב אלקין:  לא רוצה

דוד ביטן: לא משנה

דוד ביטן:  אתה לא צודק

זאב אלקין: אני בצורה מתונה פה

דוד ביטן: תביא את התקנון, נראה אותו

זאב אלקין: לפי התקנון זה עוד יותר גרוע

דוד ביטן: לפני הצבעה על כל ההסתייגויות שלו יכול לבקש, התייעצות על הכול

דוד ביטן:  לא כל אחד

דוד ביטן:  תביא ונראה את התקנון

זאב אלקין: אני אמשיך

זאב אלקין:  זה היה בירור חשוב

זאב אלקין:  להוכיח שאנו באים בצורה נכונה

דוד ביטן: כל הכבוד, אלקין

דוד ביטן:  לפני דיון בנושא מסוים

דוד ביטן:  הנושא המסוים שלו זה כל ההסתייגויות שלו

דוד ביטן:  אתה יכול להגיד מה שאתה רוצה

דוד ביטן:  היא פירשה את זה לקולה

דוד ביטן:  נושא מסוים – מה זה נושא מסוים? עכשיו אנחנו דנים בהסתייגויות שלו

דוד ביטן:  זה הנושא

איתי עצמון: אפשר להחליט על מקבץ

דוד ביטן: זה לא כל סעיף בנפרש

דוד ביטן:  הנושא זה הצבעה על כל ההסתייגויות שלו

דוד ביטן:  מה פתאום? לפי זה אם יש אלפיים הסתייגויות, נעשה אלפיים הפסקות? תדונו בזה שוב

דוד ביטן:  ראיתי מה היא כתבה

דוד ביטן:  זה פרשנות שלה

דוד ביטן:  הנושא אומר נושא

דוד ביטן:  לא אומר: כל הצבעה

זאב אלקין: לכאורה כל הסתייגות נפרדת היא נושא

זאב אלקין:  פה היא הלכה לקולה

דוד ביטן: אני מפרש שנושא זה כלל ההסתייגויות

זאב אלקין: פה היא הלכה לקולה ואמרה שאפשר לקבץ את זה

זאב אלקין:       אחזור לנקודה שהסברתי, למה אני כן רואה בזה שוויון, כי בסופו של דבר הרכב לא שייך לבן אדם

זאב אלקין:  הוא משלם עליו רק זקיפת הטבה, רק את המיסוי

זאב אלקין:  בפועל הוא רכוש של המדינה

דוד ביטן: לא מדויק אבל בסדר, כי גובים מאתנו סכום מלא

זאב אלקין: הם גובים מאתנו מיסוי על ההטבה

דוד ביטן: נותנים לו רכב כתנאי שירות אבל הוא משלם על הרכב הזה

דוד ביטן:  אנו משלמים כמעט 6,000 שקל

זאב אלקין: משלם בדרך כלל 50%, אם המשכורת שלו גבוהה

זאב אלקין:  אם לא, פחות מזה

דוד ביטן: הוא משלם חלק? הוא רוצה בחלק שלו לנסוע בשבת

דוד ביטן:  מה זה משנה? זה התערבות לא מידתית

זאב אלקין: אני חולק עליך

זאב אלקין:  כל עוד המדינה קובעת לציבורים שאין להם רכב את הכללים האלה, היא צריכה לקבוע את זה גם לשימוש ברכבים שלנו

דוד ביטן: משלמים אלפי שקלים

דוד ביטן:  בחייך

דוד ביטן:  אם המדינה תיתן את זה בלי זקיפה, בלי כלום - שתתנה תנאים

דוד ביטן:  כמה הח"כים משלמים? 6,000 שקל

זאב אלקין: אבל זה חצי מהעלות

דוד ביטן: אתה הולך לשכור רכב

דוד ביטן:  כמה עולה? 3,000 ומשהו שקל

דוד ביטן:  תוסיף כפול שניים זה 7,000 עם מס

זאב אלקין: ומה עם דלק וכל השאר? ככה זה מחושב

שלום דנינו: אלקין, אתה יכול לטעון, שלטובת החרדים שבוודאות לא נוסעים בשישי ושבת, צריכים להוריד

דוד ביטן: זה כן

דוד ביטן:  זה מדויק

דוד ביטן:  החרדים צריכים לקבל הנחה

דוד ביטן:  כל מי ששומר שבת – הנחה

דוד ביטן:  אני מכניס לך את ההסתייגות הזאת

דוד ביטן:  מי שדתי, מגיעה לו הנחה בזקיפה

שלום דנינו: אגב, אני יושב עם ערן יעקב, אני מקווה שנגמור את זה לפני 18, לפני שהוא מסיים את התפקיד על נושא שימוש ברכב

שלום דנינו:  הוא באמת הסביר לי שבעיקר מדברים על שימוש בשישי שבת להמון אנשים וזה חלק מהעניין

שלום דנינו:  יש המון בעיות בחוק הזה שהוא לא הוגן ולא מוסרי אבל החישוב שלו הוא לא כמו שהצגת

דוד ביטן: שכנעת אותנו, זה בחוק הבא

זאב אלקין: אתם יכולים להגיש הסתייגות לפה

זאב אלקין:  אני לא מונע מכם

זאב אלקין:  כמו שבביטוח אתה מקבל ביטוח מוזל אם אתה לא משתמש בסוף שבוע – אתה יכול לקבל זקיפת הטבה

דוד ביטן: אתה יכול להגיד שאם הילד של חבר הכנסת נוסע צריך לשלם פי ארבעה כי הביטוח הוא כפול לילד עד גיל מסוים

זאב אלקין: איך ידעת מה ההסתייגות הבאה?     

דוד ביטן: אני מנחש

זאב אלקין: הסתייגות 4 שלנו קשורה לשימוש על ידי בני משפחה של העובדים

זאב אלקין:  אנחנו מציעים להגביל את זה

זאב אלקין:  ידעת לאן אנו מכוונים

זאב אלקין:      ההסתייגות החמישית קשורה, שתוספת את מי שימש הרכב קודם, באיזה סוג מדינות ובאיזה סוג משטרים

זאב אלקין:      ההסתייגות השישית מציעה ניסוח כזה – במקום מה שכתוב, יבוא כך: החשב הכללי במשרד האוצר והוא בלבד – הוא לא יוכל להסמיך עובד מטעמו בשונה מהכתוב כרגע – ובלבד שהרכב מיועד לשימוש במשרד ממשלתי או ביחידת סמך שלו - השר רשאי לקבוע תנאים לייבוא רכב לפי פסקה זו מתוצר שאינו מיובא על ידי יבואן ישיר

זאב אלקין:  זה השינוי השני

זאב אלקין:  עד כאן לגבי 96(1)

זאב אלקין:  עכשיו לגבי 96(א) ו-(ב)

זאב אלקין:  לנמק גם אותם? אני סיימתי עם 96(1)

דוד ביטן: תמשיך

זאב אלקין: הסתייגות 7 – פה רוב ההסתייגויות שלנו קשורות לזמנית של התיקון שאתם מציעים, לעניין הוראת השעה

זאב אלקין:  קודם כל, הסתייגות 7 מתייחסת לסוגיה מתי השר עושה את זה – האם בתקופה שאנו נמצאים בתקופת ממשלת מעבר, ואז אנו מציעים נוסח: אלא אם הממשלה המכהנת הינה ממשלת מעבר, אז הסמכות לקבוע תנאים לייבוא רכב יהיו נתונים בידי המנהל הכללי בהמלצה כתובה של הפקידות המקצועית או באישור ועדת הכלכלה של הכנסת, כי זה אירוע חריג בזמן ממשלת מעבר

זאב אלקין:      הסתייגות 8, במקום אופציית הארכה שאתם שמים כאן, היא מדברת על כך שבתום 4 שנים תידרש הממשלה להסדיר את העניין בחוק ולא כהוראת שעה

דוד ביטן: מי שיהיה פה, שיעשה מה הוא רוצה

זאב אלקין: אבל אתם שמים מנגנון שהוא הארכה שלא דורשת חקיקה

זאב אלקין:  היא עוברת בוועדה

זאב אלקין:  אנחנו מבקשים חקיקה ראשית, שאחרי 4 שנים ראשונות זה כן יהיה חייב לבוא בחקיקה ראשית

דוד ביטן: זה חוק ממשלתי

דוד ביטן:  שיביאו מתי שהם רוצים

זאב אלקין: בסדר, אבל אתה נותן להם אפשרות לא להביא חקיקה ראשית

דוד ביטן: זה עניין שלהם

דוד ביטן:  אם זה יצליח, תן להם קבוע, שיבואו

זאב אלקין: אני מציע שיבואו ויחוקקו קבוע

דוד ביטן: נראה איך זה מתקדם

זאב אלקין: ולא כהוראת שעה

זאב אלקין:  נראה אחרי ארבע שנים

זאב אלקין:  זה הסתייגות 8

זאב אלקין:      בהסתייגות 9 אנו מצמצמים את התקופה של הוראת השעה לשלוש שנים במקום 4

זאב אלקין:  זה לגבי 96א(א)

דוד ביטן: מצד אחד אתה נותן הסתייגות שאתה רוצה לעשות להם את זה קבוע ואחר כך- - -     

זאב אלקין: זה אותו כיוון

זאב אלקין:  זה אותו היגיון

זאב אלקין:  זה תוקף אותו נושא משני כיוונים

דוד ביטן: הסתייגות סותרת

זאב אלקין: לא

זאב אלקין:  אנחנו רוצים שזו תהיה חקיקה קבועה

זאב אלקין:  אתה רצית תקופת ניסיון

זאב אלקין:  במקום שתקופת הניסיון תהיה 4 פלוס 4 פלוס, אנחנו אומרים שתקופת ניסיון תהיה 3, ואז שילכו לחקיקה קבועה

זאב אלקין:      הסתייגות 10 שהיא לסעיף 96א(ב)

דוד ביטן: רגע, נדון ברביזיה

דוד ביטן:  הגשתם רביזיה

דוד ביטן:  טוב, תשלים

זאב אלקין: הסתייגות 10, בסעיף 96א(ב) יימחק מה שכתוב כרגע, וייכתב: בתום 4 שנים מיום התחילה שר התחבורה והבטיחות יידרש להביא הצעת חוק בנושא – כמו לגבי סעיף (א) קטן, אתו היגיון

זאב אלקין:      96א(ב), הסתייגות 11, אותו דבר אנו מציעים לצמצם את זה לשלוש שנים במקום 4 כדי להגיע לחקיקה קבועה אחרי ניסיון של 3 שנים ולא של 4 שנים

זאב אלקין:      לגבי הסתייגות 12, אחרי סעיף 96א(ב) קטן יתוסף סעיף 96א(ג): הוראות סעיף 31א4 לחוק רישוי שירותים כנוסחו בסעיף 96 לחוק זה, ייבחנו מחדש כעבור 24 חודשים מיום תחילתם

זאב אלקין:  סיימתי את ההנמקה

דוד ביטן: נצביע על ההסתייגויות שלו

דוד ביטן:  טוב, נפתח את הרביזיה

זאב אלקין: אנחנו מדברים על רביזיה על דחיית ההסתייגויות, וגם על החוק

דוד ביטן: בסוף נעשה רביזיה על החוק

דוד ביטן:  תנמק את הרביזיה

דוד ביטן:  שתי דקות

זאב אלקין: אבל כל הסתייגות

דוד ביטן: לא, מה פתאום

דוד ביטן:  רביזיה אחת, נימוק אחד

דוד ביטן:  ככה עושים את זה תמיד

דוד ביטן:  אתה ממציא את הגלגל? נמק

זאב אלקין: הרי יש רביזיה על כל הסתייגות

דוד ביטן: מה פתאום? אני נותן לו לנמק פעם אחת על הכול

דוד ביטן:  זו אותה טענה

דוד ביטן:  כמה זמן אתה רוצה? חמש דקות

זאב אלקין: טוב, אבל ההצבעות כמספר- - -     

דוד ביטן: מה שתרצה

דוד ביטן:  כמספר ההצבעות שהצבענו

דוד ביטן:  נלך איתך

דוד ביטן:  אנחנו בעד האופוזיציה

זאב אלקין: השאלה אם האופוזיציה בתוך הממשלה או זו שמחוצה לה

זאב אלקין:      קודם כל, הנימוק העיקרי לרביזיות שלנו הוא כזה – אנחנו ניסינו לשכנע אתכם פה להכניס מספר סעיפים בתחום הזה של חקיקה בחוק המים, שלדעתנו הם היו נכונים

זאב אלקין:  לצערי, לא מצאנו אוזן קשבת בגלל לחץ הממשלה, לאשר את זה כמות שזה בניסוח כזה

דוד ביטן: למה? עשינו דיון

דוד ביטן:  אין חוק פה שעבר כמו שהוא

דוד ביטן:  תמיד תיקנו

דוד ביטן:  בכל החוקים הכנסנו הרבה מאוד שינויים

דוד ביטן:  למשל, יש חוק על חיבור הגז

דוד ביטן:  מרוב תיקונים אי אפשר לראות את המקור

זאב אלקין: נכון, אבל פה הצענו עוד שינויים

דוד ביטן: אם היית בדיון ההתחלתי אולי היינו מקבלים את השינויים שהצעת

דוד ביטן:  אתה בא רק להסתייגויות

דוד ביטן:  אם היית בא להתחלה, אולי היית משכנע אותנו

דוד ביטן:  אולי

דוד ביטן:  מקבלים את הטענה

זאב אלקין: גם עכשיו אפשר, לכן אני מבקש הזדמנות נוספת

זאב אלקין:  לכן הרביזיה

זאב אלקין:  זה הנימוק העיקרי של הרביזיה - היות שלא קיבלתם, ואני חושב שיש מקום לשקול את זה ברצינות, למשל כמו ההצעה שלנו שבמקרה של שינוי כללים שדורשים ניתוק המים צריך רוב יותר גדול בוועדת הכלכלה, שני שליש ולא סתם רוב מקרי כי מדובר באירוע מאוד מורכב של הניתוק

שלום דנינו: מי מנתק?     

זאב אלקין: בסוף התאגיד מנתקים את הצרכן

זאב אלקין:  יש כללים של רשות המים

זאב אלקין:  היום לפי החוק, בגלל שיש גם משמעות פלילית, אם רוצים לשנות את הכללים, צריכים לבוא לפה

זאב אלקין:  החקיקה הזו מבטלת את המשמעות הפלילית וברגע שעושה את זה, לא צריך לבוא לפה לשום דבר ואז היא קובעת מפורשות שאם השינוי של הכללים מתייחס לנושאים של ניתוק או צמצום המים – לא של אדם ספציפי – חייבים את אישור ועדת הכלכלה

זאב אלקין:  אנחנו באחת משתי ההסתייגויות שלנו למשל המחנה הממלכתי אמרנו שאם שינוי הכללים מתייחס לנושא של ניתוק ולא סתם צמצום, צריך רוב יותר גדול בוועדת הכלכלה של שני שליש כדי להקשות

זאב אלקין:  כי מחר תבוא רשות המים, תשנה את הכללים, תקל מאוד על נושא הניתוקים כדי להקל על התאגידים, בסוף תהיה פה צעקה מהשטח של הציבור שיצעק שמנתקים לו מים

שלום דנינו: אבל זה לא נכון שבנושא מסוים, שנשנה פה את כללי- -      

זאב אלקין: אתה משנה בחוק

דוד ביטן: רצינו את הפלילי

דוד ביטן:  לא העמידו אדם אחד לדין פלילי

זאב אלקין: אני לא נגד זה

זאב אלקין:  לא הצבעתי נגד הסעיף

זאב אלקין:  נמנעתי

שלום דנינו: עדיין יש הבקרה של ועדת הכלכלה

שלום דנינו:  ברוב הרגיל ביום-יום מספיק גם לנושא הזה

שלום דנינו:  אין פה שזה הופקע מסמכות הוועדה

זאב אלקין: ביקשתם בקרה של ועדת הכלכלה בנושא הזה

דוד ביטן: ביקשנו על הדברים החשובים

דוד ביטן:  מה מעניין אותי ההנדסה? אני מומחה להנדסה?     

זאב אלקין: הבנתי אותך, אדוני היושב-ראש

זאב אלקין:  הצעתי שמכל הנושאים האלה הנושא של שינוי כללים בנושא של ניתוק הוא יותר דרמטי משינוי כללים בנושא צמצום

זאב אלקין:  לכן הצעתי שבנושא הזה יהיה רוב מיוחס, כי לא תמיד תשמש יו"ר ועדת הכלכלה

זאב אלקין:  אולי מישהו אחר יהיה פה והוא יהיה יותר גמיש מול הממשלה ממה שאתה בהתעקשות על האזרח הפשוט

זאב אלקין:  לכן כשרוצים הגנה יותר חזקה- - -     

דוד ביטן: אז למה רק שני שליש? אולי תעשה 90%?     

זאב אלקין: כי שני שליש זה בדרך כלל חוצה קואליציה אופוזיציה, וברגע שיש תמימות דעים שהתיקון הוא בסדר בנושא הזה, מן הסתם האינטרסים של האזרח הפשוט נלקחו בחשבון

זאב אלקין:  אם זה רק קואליציוני, יהיה שר חזק פוליטית, ילחץ על חברי קואליציה ויאשרו

דוד ביטן: השיטה פשוטה - נצביע קודם על הרביזיה הכללית

זאב אלקין: ביקשתי רביזיות על כל ההצבעות

איתי עצמון: אין טעם לעשות הצבעה נפרדת על כל מקבץ, כאשר עצם הבקשה לא נפתחת בכלל

זאב אלקין: ביקשתי לפתוח על ההסתייגות השנייה ואצלו על המקצבים

זאב אלקין:  לי אין מקבצים – היו לי רק שתי הסתייגויות

דוד ביטן: לפי הייעוץ המשפטי - תחליט

דוד ביטן:  אם לא פותחים, צריך להצביע

זאב אלקין: כל הסתייגות בנפרד

איתי עצמון: אבל הגשתם בקשת רביזיה על כל ההסתייגויות

איתי עצמון:  עושים הצבעה על פתיחת הנושא לדיון מחדש

איתי עצמון:  אם הבקשה נדחית, אין טעם

זאב אלקין: רביזיה היא על הצבעה מסוימת

זאב אלקין:  מה שהצבעת במקבצים זה בסדר

זאב אלקין:  זה רק רביזיה על המקבץ

זאב אלקין:  אבל ברגע שהגשתי רביזיה, ההצבעה צריכה להיות על ההסתייגות המסוימת שעליה הגשתי

איתי עצמון: אני מציע שלגבי ההסתייגויות של יש עתיד ולגבי רע"ם

זאב אלקין: רע"ם לא הגשתי

זאב אלקין:  עשית להם טובה בכלל שהצבעת

איתי עצמון: לגבי ההסתייגויות של המחנה הממלכתי, יש שתי הסתייגויות

זאב אלקין: אני רוצה להצביע על הרביזיה, על ההסתייגות הראשונה שלנו ועל ההסתייגות השנייה, כל אחת בנפרד כי גם הצבענו עליהן בנפרד

דוד ביטן: אם היו אלף הצעות, היינו עושים אלף הצבעות?     

זאב אלקין: כן

זאב אלקין:  יודע מה עשית לנו בוועדת כספים? כן, אלף הצבעות

דוד ביטן: לא נתווכח כי זה רק שתיים

דוד ביטן:  מי בעד הרביזיה על הסתייגות 1?     הצבעה     

דוד ביטן: בעד – 3, נגד – 7

דוד ביטן:  הרביזיה נדחתה

דוד ביטן:      מי בעד הרביזיה על הסתייגות 2?     הצבעה     

דוד ביטן: בעד – 3, נגד – 8

דוד ביטן:  הרביזיה נדחתה

איתי עצמון: לגבי ההסתייגויות של יש עתיד, אפשר הצבעה אחת

איתי עצמון:  הן לא מהותיות

דוד ביטן: אלקין מומחה לתקנון – מעניין אותי מה הוא אומר

זאב אלקין: אפשר להתעקש לדעתי, על כך שכמספר הצבעות של המקבצים שחיברת- - -     

איתי עצמון: אם זה מהותי

דוד ביטן: אבל זה לא מהותי

דוד ביטן:  יש ייעוץ משפטי

דוד ביטן:  זה לא מהותי

דוד ביטן:  הצבעה אחת, רביזיה על כל ההסתייגויות של יש עתיד

דוד ביטן:  מי בעד? מי נגד?     הצבעה     

דוד ביטן: בעד – 3, נגד – 8

דוד ביטן:  הרביזיה נדחתה

דוד ביטן:      איזה עוד הסתייגויות יש על החוק השני? שוב לנמק? איזה עוד הסתייגויות יש על החוק השני?     

זאב אלקין: סיימתי לנמק

זאב אלקין:  אפשר להצביע מבחינתי

זאב אלקין:  מבחינת ההודעה לח"כים האחרים – זה הייעוץ המשפטי ומנהל הוועדה

זאב אלקין:  רביזיה על החוק – לא הצבענו

זאב אלקין:  לא הצבענו על ההסתייגויות שלי

איתי עצמון: אפשר להצביע על הסתייגויות 1 עד 6 לסעיף 96(1), הסתייגויות המחנה הממלכתי, כפי שמופיעות בקובץ

איתי עצמון:  לפי נושא

דוד ביטן: מי בעד ההסתייגויות האלה?     הצבעה     

דוד ביטן: בעד – 3, נגד – 9

דוד ביטן:  ההסתייגויות לא עברו

איתי עצמון: הסתייגויות 7 עד 9 לסעיף96א(א), כפי שמופיעות בקובץ

דוד ביטן: מי בעד ההסתייגויות האלה? מי נגד?     הצבעה     

דוד ביטן: בעד – 3, נגד – 9

דוד ביטן:  ההסתייגויות לא עברו

איתי עצמון: הסתייגויות 10 עד 12, הסתייגויות לסעיף 96א(ב)

דוד ביטן: מי בעד ההסתייגויות? מי נגד?     הצבעה     

דוד ביטן: בעד – 3, נגד – 9

דוד ביטן:  ההסתייגויות לא עברו

זאב אלקין: כמובן רביזיות על כולן

דוד ביטן: בחוק הזה תהיה תקנה 98 שאומרת: מגבילים את זמן הדיבור ואת ההצבעות, בטוח, כי זה תקציב

דוד ביטן:  לכן זה בכלל לא משנה כמה הסתייגויות יהיו

דוד ביטן:  משנה רק בוועדה

איתי עצמון: הסתייגויות רע"ם

דוד ביטן: כולן יחד

דוד ביטן:  מי בעד ההסתייגויות? מי נגד? מי נמנע?     הצבעה     

דוד ביטן: ההסתייגויות לא עברו

איתי עצמון: הסתייגויות סיעת חד"ש-תע"ל כפי שמופיעות בקובץ

דוד ביטן: מי בעד ההסתייגויות? את רוצה לנמק?      

שלי טל מירון: כן, משהו קצר

שלי טל מירון:  אני מבקשת זכות דיבור

שלי טל מירון:  תודה, אדוני היושב-ראש

שלי טל מירון:  צהריים טובים לכולם

שלי טל מירון:  אני רוצה לפתוח ולהגיד שאני מאוד מוטרדת באופן אישי מכמות מקרי הרצח שאנו רואים בימים האחרונים בחברה הערבית

שלי טל מירון:  הנתונים רק הולכים ועולים

שלי טל מירון:  בהחלט תופעה מדאיגה שרק הולכת וגדלה

שלי טל מירון:  אני קוראת לממשלה להיכנס לסיפור הזה ולבדוק מה קורה שם ולייצר תוכנית לאומית למאבק בדבר הזה

שלי טל מירון:  זה נוגע לכולנו

שלי טל מירון:  זה לא דבר שאפשר להתעלם ממנו והמספרים באמת מדברים בעד עצמם לצערי הרב

שלי טל מירון:      בנוסף, חבר הכנסת עופר כסיף שלא היה יכול להיות פה, ביקש שאתייחס, אז אני רוצה להתייחס למספר סעיפים מועטים – אני מנמקת במקומו, לבקשתו

שלי טל מירון:  לסעיף 95 בנושא המים, סעיף 5, בסעיף 95(1) בסעיף 23ג המוצע בחוק המקורי לאחר ועדת הכלכלה של הכנסת יבואו המילים: בהצבעה בה תמך לפחות חבר אחד מבין סיעות האופוזיציה – אנו מבקשים שזה ייכנס

שלי טל מירון:      בסעיף 7 בסעיף 95(1) יתוסף סעיף קטן (1) ובו ייכתב: מועצת הרשות הממשלתית תדווח לוועדת הכלכלה של הכנסת על מקרי הפעלת סמכות הפסקה או צמצום מים לצרכן לפחות פעם אחת מדי שנה – שיהיה דיווח שנוכל לעקוב אחריו

שלי טל מירון:      בסעיף 96 בנושא הרכב, אני מקריאה: בסעיף 31א4 במוצע ייכתב: לאחר השר באישור ועדת הכלכלה של הכנסת

שלי טל מירון:      בסעיף 12 סעיף 31א4 יתוסף סעיף קטן (1): החשב הכללי במשרד האוצר של ידווח למבקר המדינה ולוועדת הכלכלה של הכנסת על הפעלת הסמכות לפי סעיף זה לפחות פעם אחת בשנה

שלי טל מירון:      כמובן כל זה כדי לייצר איזונים ובלמים ושליטה של מה שקורה עם התיקונים בחוק

שלי טל מירון:  תודה רבה

דן אילוז: זה מאוד סמלי שיש עתיד הפכה לעושה דברו של עופר כסיף

שלי טל מירון: הייתי שמחה שלא תכניס לי מילים לפה

שלי טל מירון:  אני לא עושה דברו של אף אחד

שלי טל מירון:  התבקשתי – מאוד מקובל לנמק הסתייגויות לסיעות אחרות

דוד ביטן: מי בעד ההסתייגויות של חד"ש-תע"ל? מי נמנע? מי נגד?     הצבעה     

דוד ביטן: בעד – 1, 1 נמנע, נגד – 9

דוד ביטן:  ההסתייגויות לא עברו

איתי עצמון: קיבלנו הסתייגויות של חבר הכנסת אבי מעוז

איתי עצמון:  גם הן מופיעות בקובץ

דוד ביטן: אישרתי לו בטלפון

דוד ביטן:  מי בעד ההסתייגויות של אבי מעוז? מי נגד? מי נמנע?     הצבעה     

דוד ביטן: 1 לא השתתף, 1 נמנע והשאר נגד

דוד ביטן:  ההסתייגויות לא עברו

איתי עצמון: אנחנו מצביעים על סעיפים שנוגעים לתיקון חוק רישוי שירותים ומקצועות בענף הרכב, סעיפים 96 ו-96א, זה התיקון והוראת השעה

דוד ביטן: מי בעד החוק? מי נגד? מי נמנע?     הצבעה     

דוד ביטן: בעד – 7, נגד – 2

דוד ביטן:  אין נמנעים

דוד ביטן:  החוק עבר

זאב אלקין: רביזיה

דוד ביטן: רביזיה

דוד ביטן:  נודיע

דוד ביטן:  על הכול ביחד

דוד ביטן:  15:10

דוד ביטן:  הרביזיה היא על הצבעה על החוק והסתייגויות

זאב אלקין: הסתייגויות רק שלנו

דוד ביטן: שלי, את מגישה רביזיה על יש עתיד?     

שלי טל מירון: לא

דוד ביטן: אוקיי, 14:33

דוד ביטן:  טעות שלי

דוד ביטן:  14:35

דוד ביטן:       אני נועל את הישיבה